**NOMAS LĪGUMS**

par sakaru torņa daļas nomu Pētera ielā 5, Jelgavā

*Dokumenta datums ir pēdējā pievienotā droša*

*elektroniskā paraksta laika zīmoga datums*

**Nodrošinājuma valsts aģentūra**, reģistrācijas numurs 90009112024, turpmāk – Iznomātājs, tās direktores Ramonas Innusas personā, kura rīkojas saskaņā ar Ministru kabineta 2012.gada 11.decembra noteikumiem Nr.839 “Nodrošinājuma valsts aģentūras nolikums”, no vienas puses, un

**\_\_\_\_\_\_\_\_\_\_\_\_**, reģistrācijas numurs \_\_\_\_\_\_\_\_\_, turpmāk – Nomnieks, tās \_\_\_\_\_\_\_\_ personā, kurš/kuri rīkojas uz \_\_\_\_\_\_ pamata, turpmāk – Nomnieks, no otras puses, abi kopā un katrs atsevišķi saukti attiecīgi – Puses/Puse,

turpmāk tekstā abi kopā saukti Puses vai katrs atsevišķi – Puse, pamatojoties uz, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 6.3.apakšpunktu un 12.punktu, un Iznomātāja 2023.gada 13.decembra lēmumu Nr.1.3.2-07/31 “Par nekustamā īpašuma Pētera ielā 5, Jelgavā, nenorobežotas jumta daļas nodošanu lietošanā”, noslēdz šādu nomas līgumu (turpmāk – Līgums):

1. **LĪGUMA PRIEKŠMETS UN MĒRĶIS**
   1. Iznomātājs nodod un Nomnieks pieņem nomā Iznomātājam pārvaldīšanā esošā valsts nekustamā īpašuma **Pētera ielā 5, Jelgavā**,kadastra numurs 0900 001 0420, sastāvā esošās būves - sakaru torņa (kadastra apzīmējums 0900 001 0420 001) nenorobežotu daļu un zemes gabalu 6,5 m2 platībā aparatūras izvietošanai un ekspluatācijai (turpmāk – Nomas objekts) saskaņā ar Līguma 1.pielikumu “Inženierbūves kadastrālās uzmērīšanas lieta”.
   2. Nomas objektu Nomnieks izmanto publisko elektronisko sakaru tīkla objekta vajadzībām, aparatūras sistēmas uzstādīšanai un ekspluatācijai, publisko elektronisko sakaru tīkla iekārtu darbības nodrošināšanai saskaņā ar Līgumu un Elektronisko sakaru likumu.
   3. Nomas objekts tiek nodots lietošanā ar nodošanas - pieņemšanas aktu (Līguma 2.pielikums), kas pēc tā abpusējas parakstīšanas kļūst šī Līguma neatņemama sastāvdaļa.
2. **NOMAS MAKSA UN CITI MAKSĀJUMI**
   1. Par Nomas objekta lietošanu Nomnieks maksā Iznomātaājam nomas maksu \_\_\_\_\_ *euro* (\_\_\_\_\_\_\_\_ *euro* \_\_\_\_\_\_ centi) mēnesī, neieskaitot pievienotās vērtības nodokli 21% (divdesmit viens procents), tai skaitā zemes nomas maksu \_\_\_\_\_\_*euro* (\_\_\_\_\_\_ *euro* \_\_\_\_ centi) (ar PVN). Kopā nomas maksa mēnesī \_\_\_\_\_\_ *euro* (\_\_\_\_\_\_\_ *euro,* \_\_\_\_\_\_) bez PVN. Papildus Nomnieks maksā pievienotās vērtības nodokli Latvijas Republikā spēkā esošajos normatīvajos aktos noteiktajā apmērā un kārtībā.
   2. Nomnieks atmaksā Iznomātājam tā samaksāto nekustamā īpašuma nodokli par zemesgabala lietošanu, aprēķinot to proporcionāli aizņemtai platībai 0,35 % apmērā.
   3. Nomniekam papildus 2.1.punktā noteiktajai nomas maksai apņemas veikt maksājumus par patērēto elektroenerģiju pēc elektroenerģijas skaitītāja rādījumiem.
   4. Iznomātājs ir tiesīgs, rakstiski nosūtot Nomniekam paziņojumu, vienpusēji mainīt nomas maksas apmēru bez grozījumu izdarīšanas Līgumā:
      1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
      2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
      3. reizi gadā nākamajam nomas periodam, ja ir mainījušies Iznomātāja Nomas objekta plānotie pārvaldīšanas izdevumi;
      4. ja normatīvie akti paredz citu nomas maksas apmēru vai nomas maksas aprēķināšanas kārtību.
   5. Ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
   6. Rēķinu par Līguma 2.1.punktā noteikto nomas maksu Iznomātājs izraksta un nosūta Nomniekam līdz kārtējā mēneša 20. (divdesmitajam) datumam. Nomnieks saņemto rēķinu apmaksā līdz rēķinā norādītajam termiņam, kas nevar būt mazāks par 10 (desmit) darbdienām, ieskaitot naudu Iznomātāja norādītajā norēķinu kontā. Rēķinu Iznomātājs nosūta elektroniski no oficiālās elektroniskā pasta adreses uz Nomnieka elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   7. Rēķinu par Līguma 2.2. un 2.3. punktā noteiktajiem maksājumiem Iznomātājs izraksta un nosūta Nomniekam līdz kārtējā mēneša beigām par iepriekšējo mēnesi. Nomnieks saņemtos rēķinus apmaksā līdz rēķinos norādītajam termiņam, kas nevar būt mazāks par 10 (desmit) darbdienām, ieskaitot naudu Iznomātāja norādītajā norēķinu kontā. Rēķinu Iznomātājs nosūta elektroniski no oficiālās elektroniskā pasta adreses uz Nomnieka elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   8. Ja līdz kārtējā mēneša beigām Nomnieks nav saņēmis no Iznomātāja rēķinu, Nomnieks var par to rakstiski informēt Iznomātāju.
   9. Ja Iznomātājs nav atbilstoši Līgumā noteiktajā kārtībā nosūtījis rēķinus Nomniekam, rēķinu samaksas termiņš attiecīgi pagarinās par Iznomātāja nokavēto laika posmu, par kuru nokavējuma procenti netiek aprēķināti.
   10. Visi Līgumā paredzētie maksājumi tiks uzskatīti par samaksātiem dienā, kad saņemti Iznomātāja norādītajā norēķinu kontā. Par Līgumā noteikto maksājumu kavējumu Nomniekam jāmaksā Iznomātājam nokavējuma procenti 0,1% (vienas desmitdaļas procenta) apmērā no termiņā neapmaksātās summas par katru nokavēto dienu. Nokavējuma procentu samaksa neatbrīvo Nomnieku no pārējo ar Līgumu uzņemto vai no tā izrietošo saistību izpildes.
3. **LĪGUMA DARBĪBAS TERMIŅŠ**

Līgums stājas spēkā ar tā abpusējas parakstīšanas brīdi un ir spēkā 1 (vienu) gadu.

1. **IZNOMĀTĀJA TIESĪBAS UN PIENĀKUMI**
   1. Iznomātājs apliecina, ka viņam ir visas tiesības parakstīt Līgumu un uzņemties tajā noteiktās saistības.
   2. Iznomātājs apliecina, ka Nomas objekts nav apgrūtināts ar lietu tiesībām un Nomnieks varēs netraucēti lietot Nomas objektu Līgumā paredzētajiem mērķiem, nepastāv un netiks slēgtas vienošanās, kas aizskartu Nomnieka tiesības lietot Nomas objektu.
   3. Iznomātājam ir tiesības, iepriekš nebrīdinot Nomnieku, piekļūt Nomas objektam ugunsgrēka vai Nomas objekta tieši postošu dabas stihiju vai avāriju gadījumā, par piekļūšanas faktu informējot Nomnieku pa Līguma 4.8.punktā minēto tālruni.
   4. Iznomātājam jānodrošina iespēja Nomnieka darbiniekiem un speciālistiem piekļūt Nomas objektam un veikt tajā darbus (t.sk. arī būvdarbus), iepriekš saskaņojot ar Iznomātāju.
   5. Iznomātājs atbild par zaudējumiem, kas nodarīti Nomniekam Iznomātāja nodarbināto ļaunprātības vai rupjas neuzmanības rezultātā.
   6. Par nepieciešamo papildu komunikāciju un kabeļu līniju (t.sk. elektroapgādes un optiskā kabeļa) ierīkošanu, kas nepieciešamas Nomnieka aparatūras darbības nodrošināšanai, Puses vienojas iepriekš rakstiski.
   7. Iznomātājam ir tiesības noslēgt līgumu ar trešajām personām par Līguma 1.1.punktā minētās būves lietošanu ar nosacījumu, ka trešo personu uzstādītās iekārtas netraucē Nomnieka uzstādīto iekārtu darbībai un piekļuvei šīm iekārtām.
   8. Iznomātājs informē Nomnieku tehnisku problēmu gadījumos, kā arī citos jautājumos, kas skar Līguma izpildi pa kontakttālruni \_\_\_\_\_\_\_ vai \_\_\_\_\_\_\_\_\_\_\_\_\_\_.
   9. Iznomātājs apmaksā nodokļus, nodevas un citus maksājumus, kas attiecināmi uz Nomas objektu.
2. **NOMNIEKA TIESĪBAS UN PIENĀKUMI**
   1. Nomnieks veic maksājumus atbilstoši Līguma noteikumiem.
   2. Nomas objekta pārbūves, uzlabošanas un atjaunošanas darbus, Nomnieks veic par saviem līdzekļiem, veicamos darbus iepriekš rakstiski saskaņojot ar Iznomātāju.
   3. Nomniekam ir pienākums lietot Nomas objektu tā, lai tas netraucētu Iekšlietu ministrijas iestāžu uzstādīto iekārtu darbībai un piekļuvei šīm iekārtām.
   4. Nomniekam nav tiesību Nomas objektu vai tā daļu nodot apakšnomā bez Iznomātāja rakstveida atļaujas.
   5. Nomnieks atlīdzina Iznomātājam zaudējumus, kas nodarīti Nomnieka, tā pilnvarotu personu vai darbinieku ļaunprātības vai rupjas neuzmanības rezultātā.
   6. Nomnieks apņemas nodrošināt Nomas objekta uzturēšanu atbilstoši Latvijas Republikā spēkā esošajām higiēnas, ugunsdrošības un būvnormatīvu prasībām, un Nomnieks, kā Nomas objekta lietotājs, patstāvīgi atbild trešajām personām par Līgumā minēto prasību neievērošanas rezultātā nodarītajiem zaudējumiem, ja tie radušies Nomnieka vainas dēļ.
   7. Nomnieks atbild par ugunsdrošību Nomas objektā un nodrošina ugunsdrošības instruktāžu visiem Nomnieka nodarbinātajiem Nomas objektā.
   8. Ja Līgums tiek izbeigts, Nomnieks apņemas 1 (viena) mēneša laikā pēc Līguma izbeigšanas atbrīvot Nomas objektu no sava īpašuma un atstāt Nomas objektu labā, lietošanai derīgā stāvoklī.
   9. Nomnieks garantē Nomas objektā uzstādīto Nomnieka iekārtu savietojamību ar citām iekārtām, kurām ir Latvijas Republikā saistošs atbilstības sertifikāts un kuras tiek lietotas, ievērojot Latvijas Republikā spēkā esošo normatīvo aktu prasības un noteiktos Latvijas Republikas valsts standartus. Gadījumā, ja Nomas objektā uzstādītās Nomnieka iekārtas rada traucējumus Iznomātāja iekārtām un šo faktu apliecina attiecīgi kompetentas valsts institūcijas izsniegts rakstisks atzinums, Nomniekam ir pienākums nekavējoties novērst traucējumus.
   10. Gadījumā, ja Nomnieks nepilda vai nepienācīgi pilda jebkuru no savām saistībām (izņemot maksājumu kavējumu), kā arī rada bojājumus Nomas objektam, un pēc Iznomātāja rakstiska brīdinājuma turpina nepildīt savas Līguma saistības vai nenovērš pārkāpuma sekas, Iznomātājam ir tiesības prasīt līgumsodu viena mēneša nomas maksas apmērā par katru gadījumu.
   11. Ja pēc Līguma izbeigšanas Nomas objekts netiek savlaicīgi atbrīvots un nodots Iznomātājam Nomnieka vainas dēļ, Nomniekam jāmaksā Iznomātājam nomas maksa par Nomas objekta faktisko lietošanu un jāmaksā līgumsods 1% apmērā no nomas maksas par katru nokavēto dienu līdz Nomas objekta atbrīvošanai un nodošanai Iznomātājam, bet ne vairāk kā 10% no galvenās saistības, kā arī jāatlīdzina Iznomātājam visi zaudējumi, kādi Iznomātājam nodarīti sakarā ar Nomas objekta savlaicīgu neatbrīvošanu.
   12. Iznomātājs nedrīkst liegt, apgrūtināt vai traucēt Nomniekam piekļūšanu Nomas objekta atbrīvošanas darbu veikšanai, bet gadījumā, ja Iznomātājs pārkāpj šo Līguma noteikumu, Nomnieks nav vainojams Nomas objekta atbrīvošanas un nodošanas termiņu nokavējumā.
   13. Nomniekam ir tiesības bez papildu apmaksas īslaicīgi izmantot Nomas objektam piegulošo teritoriju, ciktāl tas nepieciešams iekārtu uzstādīšanai un apkalpošanai, iepriekš to saskaņojot ar Līguma 8.2.punktā norādīto Iznomātāja atbildīgo personu.
   14. Nomniekam ir pienākums pēc Iznomātāja rakstiska pieprasījuma pārvietot uzstādītās iekārtas, lai netraucētu Iekšlietu ministrijas iestādēm uzstādīt antenas.
3. **NEPĀRVARAMA VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst.
   2. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemties saistības, pieņemšana un stāšanās spēkā.
4. **LĪGUMA NOTEIKUMU GROZĪŠANA**
   1. Līgumu var grozīt, Pusēm vienojoties. Jebkuras izmaiņas Līguma noteikumos stājas spēkā, kad tās tiek noformētas rakstiski un tās paraksta abas Puses.
   2. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja iestājies kāds no turpmāk norādītajiem gadījumiem:
      1. Nomnieka darbības vai bezdarbības dēļ tiek bojāts Nomas objekts;
      2. Nomnieks vairāk kā 30 (trīsdesmit) dienas nemaksā Līgumā noteiktos maksājumus;
      3. Nomas objekts bez Iznomātāja piekrišanas tiek nodots apakšnomā;
      4. netiek izpildīti Nomas objekta izmantošanas nosacījumi;
      5. Līguma neizpilde ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildi nākotnē;
      6. Nomnieks neievēro Līguma nosacījumus.
   3. Nomniekam ir tiesības vienpusēji atkāpties no Līguma, rakstveidā paziņojot par to Iznomātājam ne mazāk kā 1 (vienu) mēnesi iepriekš.
   4. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja nomas objekts nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai.
5. **Pušu Atbildīgās personas**
   1. Nomnieka atbildīgā persona Līguma darbības laikā: \_\_\_\_\_\_\_\_\_\_\_\_\_\_, tālruņa numurs \_\_\_\_\_\_\_\_\_\_\_\_\_\_\_, elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_.
   2. Iznomātāja atbildīgā persona Līguma darbības laikā: Nodrošinājuma valsts aģentūras Nekustamo īpašumu pārvaldīšanas departamenta Rīgas un Pierīgas īpašumu pārvaldīšanas nodaļas galvenā nekustamā īpašumu speciāliste Natālija Markevica, tālruņa numurs 20244771, elektroniskā pasta adrese: natalija.markevica@agentura.iem.gov.lv.
   3. Atbildīgās personas, veicot savstarpējo saraksti, izmanto šā Līguma 8.1. un 8.2.punktā minētos rekvizītus (tālruņu numurus un elektroniskā pasta adreses).
   4. Iznomātāja atbildīgā persona ir tiesīga parakstīt nodošanas - pieņemšanas aktus, informēt Nomnieku par avārijas situācijām, tehniskām problēmām un risināt citus ar Nomas objekta lietošanu un uzturēšanu saistītus jautājumus.
   5. Puses apņemas informēt katrs savas Līguma izpildē iesaistītās kontaktpersonas/atbildīgās personas, ka Līguma izpildes ietvaros norādītā kontaktinformācija par viņām tiek nodota otrai Pusei Līguma izpildes mērķim, kā arī to, ka papildu informācija par personas datu apstrādi, datu aizsardzību un datu subjekta tiesībām ir pieejama Pusei, kas saņēmusi šos datus un apstrādā tos (Nomnieka tīmekļvietne \_\_\_\_\_\_\_\_\_\_\_, Iznomātāja tīmekļvietne www.nva.iem.gov.lv).
   6. Mainot savu nosaukumu, adresi vai citus rekvizītus vai Līguma 8.1. un 8.2.punktā noteiktās atbildīgās personas, Puse 7 (septiņu) darbdienu laikā rakstiski paziņo otrai Pusei par izmaiņām. Šādas izmaiņas no to saņemšanas brīža ir saistošas informācijas saņēmējam bez atsevišķu grozījumu veikšanas Līgumā, ja vien Līgums nenosaka citādu kārtību.
   7. Puse ir atbildīga par savu kontaktpersonu/atbildīgo personu informēšanu atbilstoši šajā punktā noteiktajam pirms informācijas nodošanas otrai Pusei un apliecina, ka uz Līguma parakstīšanas brīdi visas Līguma izpildē iesaistītās kontaktpersonas/atbildīgās personas par iepriekšminēto ir informētas.

**9.Fizisko personu datu aizsardzība**

9.1.  Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Eiropas Parlamenta un Padomes regulas 2016.gada 27.aprīļa (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – Regula, un Latvijas Republikas normatīvajos aktos noteiktās prasības šādu datu apstrādei un aizsardzībai.

9.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar Līgumu, Regulu un Latvijas Republikas normatīvajos aktos noteikto.

9.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

9.4. Līguma ietvaros, katra Puse pēc attiecīgi otras Puses rakstiska pieprasījuma, nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

**10.CITI NOTEIKUMI**

* 1. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem.
  2. Ja kādi Līguma punkti kļūst pretrunā Latvijas Republikā spēkā esošajiem normatīviem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
  3. Savstarpējās pušu attiecības, kas netiek paredzētas Līgumā, ir regulējamas saskaņā ar Latvijas Republikā spēkā esošajiem normatīvajiem aktiem.
  4. Visi strīdi, kas var rasties no Līguma vai tā sakarā, vispirms tiek risināti Pušu savstarpējās sarunās. Ja Puses nevar panākt vienošanos sarunu ceļā, strīdu izskata Latvijas Republikas tiesā pēc piekritības.
  5. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
  6. Pielikumi:
     1. 1.pielikums “Inženierbūves kadastrālās uzmērīšanas lieta”;
     2. 2.pielikums “Nomas objekta nodošanas – pieņemšanas akts” paraugs.

1. **PUŠU REKVIZĪTI**

|  |  |  |  |  |
| --- | --- | --- | --- | --- |
| IZNOMĀTĀJS  **Nodrošinājuma valsts aģentūra**  reģistrācijas numurs 90009112024  Čiekurkalna 1.līnija 1 k-2,  Rīga, LV-1026  Norēķini: Valsts kase  Kods: TRELLV22  Konts: LV28TREL2140651016000  Direktore  \_\_\_\_\_\_\_\_\_\_\_\_\_\_\_\_\_\_\_R.Innusa | |  | | --- | | NOMNIEKS | |  | | \_\_\_\_\_\_\_\_\_\_\_\_\_\_\_\_\_\_\_\_ | |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

*PARAUGS*

**Nomas OBJEKTA**

**nodošanas - pieņemšanas akts**

Nodrošinājuma valsts aģentūras Nekustamo īpašumu pārvaldīšanas departamenta Rīgas un Pierīgas īpašumu pārvaldīšanas nodaļas galvenā nekustamā īpašumu speciāliste Natālija Markevica nodod un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pieņem būves **Pētera ielā 5, Jelgavā** (būves kadastra apzīmējums 0900 001 0420 001) nenorobežotu daļu un zemes gabala (kadastra apzīmējums 0900 001 0420) daļu 6,5 m² platībā tehniskas iekārtas izvietošanai.

Nodošanas - pieņemšanas akts pēc tā abpusējas parakstīšanas glabājas pie katras Puses elektroniskā formātā. Nodošanas - pieņemšanas akts tiek pievienots Nomas līgumam par sakaru torņa daļas nomu Pētera ielā 5, Jelgavā un kļūst par tā neatņemamu sastāvdaļu.

Nodeva: Pieņēma:

(paraksts) N.Markevica (paraksts) V.Uzvārds

*Dokumenta datums ir pēdējā pievienotā droša elektroniskā paraksta laika zīmoga datums*

DOKUMENTS PARAKSTĪTS AR DROŠU ELEKTRONISKO PARAKSTU UN SATUR

LAIKA ZĪMOGU